เรือด่วนเจ้าพระยา งดให้บริการเดินเรือ ช่วงวันหยุดเสาร์ - อาทิตย์ และวันหยุดนักขัตฤกษ์
นาวาตรี เจริญพร เจริญธรรม กรรมการผู้จัดการบริษัท เรือด่วนเจ้าพระยา จำกัด ผู้ให้บริการเรือด่วนเจ้าพระยา กล่าวว่า จากสถานการณ์การแพร่ระบาดโควิด-19 ที่ยังเพิ่มขึ้นอย่างต่อเนื่อง อีกทั้งยอดผู้ใช้บริการโดยสารเรือด่วนเจ้าพระยามีจำนวนลดลงอย่างเห็นได้ชัด เพื่อให้สอดคล้องกับการเดินทางของประชาชนและสถานการณ์ในปัจจุบัน บริษัทฯ จึงแจ้งงดให้บริการเดินเรือธงส้ม ในวันเสาร์เป็นเวลา 1 เดือน โดยจะเริ่มตั้งแต่วันเสาร์ที่ 10 กรกฎาคม 2564 เป็นต้นไป หรือจนกว่าจะมีการเปลี่ยนแปลง ส่วนวันอาทิตย์และวันหยุดนักขัตฤกษ์ บริษัทฯ ยังคงงดให้บริการเช่นเดิม ทั้งนี้บริษัทฯ จะกลับมาให้บริการเดินเรือโดยเร็วที่สุดเมื่อสถานการณ์ทุกอย่างดีขึ้น